Ǹkúkúmá á ngābɔ̌ fə mod etɔá ńkúkúmá ai mim̀bǎŋ mí zɔg, a ngáyali dzɔ́ ai é mvɔ́d yādaŋ m̀fúbán. 19Etɔá ńkúkúmā tē é ngábə́ méda məkǒl mə́saman, mvús étɔá ńkúkúmá ē ngábə́ bələ́ ńlō étɔ̌ŋ nyag, ai á məfəfə́l yā étɔá, bibəde bí mɔ́ bí ngábə́ bīmgbə́m bíbɛ̄ bí tə́lē á mgbág məbəde mə́ mɔ́, 20bimgbə́m áwômo ai bíbɛ̄ bí tə́lə̄ á mgbág bitə́le məkǒl, mim̀fág mísə̄ míbɛ̄ yā bītə́le məkǒl bísaman. Akyaí dzóm tē lá bə́ yǎ kig komban á ńnam ziŋ. 21Bilában mə́nyú bísə̄ yā ábə ǹkúkúmá Salomóŋ bí ngábə́ və mvɔ́d, bilában bísə̄ yā é ndá yǎ áfǎn Libáŋ bí ngábə́ və m̀fúbán mvɔ́d; təge ai dzyá é ngábə́ sílba, amú sílba[1] ǎ láŋabǎn kig á táŋ á mə̄lú mə́ Salomóŋ. 22Amú ǹkúkúmá a ngábə́ bələ́ ǹsámbá bətitíma yǎ Tarsis á máŋ ai bətitíma bə́ Hiram. Á mīḿbú mílɛ́ mísə, ǹsámbá bətitímǎ yā Tarsis ó kadəgə sɔ́ ai mvɔ́d, sílba, mim̀bǎŋ mí zɔg, kwé ai bəzombó.